Dokumentacija o nabavi

Dio I - Opći podaci o postupku nabave

188/2026 V - Izgradnja brodice – 15 m

# 1. Opći podaci

## 1.1. Podaci o naručitelju

Naziv i sjedište naručitelja : PLOVPUT d.o.o., Obala Lazareta 1, 21000 Split , Hrvatska

Nacionalni reg. broj (OIB): 14480721492

Broj telefona: +385 21390600

Broj telefaksa: +385 21390630

Internetska stranica: https://www.plovput.hr/

Adresa elektroničke pošte: ivana.ivic@plovput.hr

Vrsta naručitelja: Javni

## 1.2. Komunikacija naručitelja i gospodarskih subjekata

Kontakt osoba: Ivana Ivić

Broj telefona: +385 21390600

Broj telefaksa: +385 21390630

Adresa elektroničke pošte: ivana.ivic@plovput.hr

Komunikacija i svaka druga razmjena informacija između naručitelja i gospodarskih subjekata obavlja se isključivo putem sustava Elektroničkog oglasnika javne nabave Republike Hrvatske (dalje: EOJN RH) modul Pitanja/Pojašnjenja dokumentacije o nabavi. Upute

Gospodarski subjekt može zahtijevati dodatne informacije, objašnjenja ili izmjene u vezi s dokumentacijom o nabavi tijekom roka za dostavu zahtjeva za sudjelovanje i poziva na dostavu ponuda.

Pod uvjetom da je zahtjev dostavljen pravodobno, naručitelj je obvezan dati odgovor, dodatne informacije i objašnjenja bez odgode, a najkasnije tijekom šestog (6) dana prije roka određenog za dostavu zahtjeva za sudjelovanje / dostavu ponuda, staviti na raspolaganje na isti način i na istim internetskim stranicama kao i osnovnu dokumentaciju, bez navođenja podataka o podnositelju zahtjeva. Zahtjev je pravodoban ako je dostavljen najkasnije tijekom osmog (8) dana prije roka određenog za dostavu zahtjeva za sudjelovanje, odnosno za dostavu ponuda.

## 1.3. Podaci o gospodarskim subjektima s kojima je naručitelj u sukobu interesa

Popis gospodarskih subjekata s kojima je naručitelj u sukobu interesa:

OIB | Naziv G.S. | Adresa sjedišta | Obrazloženje
--- | --- | --- | ---
91694259484 | VODOPRIVREDA SPLIT, d.d. | Ulica don Frane Bulića 171, Solin | Sukladno članku 76. stavak 2., točka 1. Zakona o javnoj nabavi
97313511636 | VODOPRIVREDA SPLIT ESOP d.o.o. | Don Frane Bulića 171, Solin | Sukladno članku 76. stavak 2., točka 1. Zakona o javnoj nabavi
30846612703 | Valore M, obrt za usluge i trgovinu, Podstrana-Sita, Gospe u Siti 46 e | Gospe u Siti 46 e, Podstrana - Sita | Sukladno članku 76. stavak 2., točka 2. Zakona o javnoj nabavi
85067009790 | Meta consulting, obrt za poslovne usluge, vl. Tonći Lučić | Dobrilina 7, Split | Sukladno članku 76. stavak 2., točka 2. Zakona o javnoj nabavi
49128222355 | Meta konzalting d.o.o. | Ruđera Boškovića 20, Split | Sukladno članku 76. stavak 2., točka 2. Zakona o javnoj nabavi

# 2. Podaci o postupku nabave

Naziv postupka nabave: Izgradnja brodice – 15 m

Evidencijski broj nabave: 188/2026 V

Vrsta postupka javne nabave: Otvoreni postupak

Procijenjena vrijednost nabave: 2.500.000,00 EUR

Obrazloženje glavnih razloga zašto predmet nije podijeljen na grupe: Predmet nabave nije podijeljen na grupe iz razloga što isti čini nedjeljivu cjelinu.
Ponuditelj je obvezan nuditi isključivo cjelokupan predmet nabave iz ove Dokumentacije o nabavi.

Vrsta ugovora o javnoj nabavi: Robe

Sklapa se ugovor o javnoj nabavi.

Elektronička dražba: Naručitelj ne provodi elektroničku dražbu.

Dinamički sustav nabave: Naručitelj ne uspostavlja dinamički sustav nabave.

Internetska stranica na kojoj je objavljeno izvješće o provedenom savjetovanju sa zainteresiranim gospodarskim subjektima: https://eojn.hr/prior-consultation-eo/60311

# 3. Podaci o predmetu nabave

Predmet nabave je projektiranje, izgradnja i isporuka brodice - radnog katamarana, za obavljanje poslova održavanja objekata sigurnosti plovidbe, sve prema tehničkim specifikacijama definiranima u dokumentima: Tehničke specifikacije, Tehnički opis i Opći plan, koji su sastavni dijelovi Dokumentacije o nabavi.

## 3.1. Opis predmeta nabave: Izgradnja brodice – 15 m

Opis: Predmet nabave je projektiranje, izgradnja i isporuka Brodice 15 m - radnog katamarana za obavljanje poslova održavanja objekata sigurnosti plovidbe. Detaljan opis predmeta nabave, sa naznačenim minimalno potrebnim tehničkim specifikacijama, nalazi se u dokumentima: Tehničke specifikacije, Tehnički opis, Troškovnik i Opći plan, koji su sastavni dio Dokumentacije o nabavi.

Procijenjena vrijednost predmeta: 2.500.000,00 EUR

CPV oznaka i naziv: 34520000 Brodice

### 3.1.1. Količina predmeta nabave

Naručitelj je odredio točne količine u troškovniku.

### 3.1.2. Tehničke specifikacije

Detaljne tehničke specifikacije se nalaze u zasebnom prilogu.

Kriteriji za ocjenu jednakovrijednosti predmeta nabave: UPUĆIVANJE NA ODREĐENOG PROIZVOĐAČA, MARKU ILI TIP PROIZVODA
Pri izradi Dokumentacije o nabavi Naručitelj je izbjegavao upućivanje na marku, izvor, patent i sl. te je sav materijal i oprema koji se ugrađuju u okviru ovog postupka nabave specificiran na funkcionalan način bez navođenja marke, izvora, patenta i sl. S obzirom na to da ova Dokumentacija o nabavi ne upućuje na marku, izvor, patent i sl. te se ne propisuju se kriteriji za ocjenu jednakovrijednosti predmeta nabave.
Za sve stavke Troškovnika u kojima se uz navedene tehničke specifikacije možebitno traži ili navodi marka, patent, tip ili određeno podrijetlo, ponuditelj može ponuditi „ili jednakovrijedno“ traženom ili navedenom. Ako se nudi jednakovrijedan proizvod, ponuditelj mora prema odgovarajućim stavkama, navesti podatke o proizvođaču i tipu odgovarajućeg proizvoda koji se nudi, te ako se to traži, i ostale podatke koji se odnose na proizvod. Sam dokaz jednakovrijednosti dužan je ponuditi ponuditelj i dostaviti ga kao ažurirani popratni dokument. Taj dokaz mogu biti tehničke specifikacije i tehnički listovi proizvođača, katalozi, izvješće o testiranju od tijela za ocjenu sukladnosti ili potvrdu koju izdaje takvo tijelo kao dokazno sredstvo sukladnosti sa zahtjevima ili kriterijima utvrđenima u tehničkim specifikacijama. Dokazi jednakovrijednosti daju se, na traženje Naručitelja, u svrhu ocjene imaju li ponuđeni proizvodi tražene karakteristike proizvoda navedene u troškovniku/tehničkim specifikacijama.
Ponuđeni jednakovrijedan proizvod mora zadovoljiti sve tražene karakteristike proizvoda.
UPUĆIVANJE NA NORME
Za svako upućivanje na tehničke specifikacije u obliku normi ili u drugom obliku propisanom člankom 209. st. 2 ZJN 2016, u bilo kojem dijelu ove Dokumentacije o nabavi, vrijedi izraz „ili jednakovrijedno“. U slučaju da izraz nije naveden, ovom napomenom daje se na znanje svim gospodarskim subjektima da generalno vrijedi izraz jednakovrijednosti za svako upućivanje na tehničke specifikacije, te ova napomena ima apsolutni prioritet u tumačenju dijelova Dokumentacije o nabavi u kojima se upućuje na tehničke specifikacije.
Ako naručitelj koristi mogućnost upućivanja na specifikacije iz članka 209. st. 2. ZJN 2016, ne smije odbiti ponudu zbog toga što ponuđeni radovi, usluge ili roba nisu u skladu s tehničkim specifikacijama na koje je uputio, ako gospodarski subjekt u ponudi na zadovoljavajući način naručitelju dokaže, bilo kojim prikladnim sredstvom što uključuje i sredstva dokazivanja iz članka 213. ZJN 2016, da rješenja koja predlaže na jednakovrijedan način zadovoljavaju zahtjeve definirane tehničkim specifikacijama.
Dokazivanje da rješenja (roba, radovi, usluge) koja gospodarski subjekt predlaže na jednakovrijedan način zadovoljavaju zahtjeve pojedine navedene norme mora biti u ponudi zadovoljavajuće prikazano, odnosno gospodarski subjekt u ponudi treba na zadovoljavajući način dokazati da rješenja koja predlaže na jednakovrijedan način zadovoljavaju postavljene zahtjeve.
Prethodno navedeno dokazivanje jednakovrijednosti je potrebno dostaviti sukladno čl. 213. ZJN 2016, s time da tijelo koje je izdalo dokument kojim se dokazuje jednakovrijednost s pojedinim normama (ocjena sukladnosti) mora biti akreditirano u skladu s Uredbom (EZ) br. 765/2008 Europskog parlamenta i Vijeća.
UPUĆIVANJE NA OZNAKE
Ako naručitelj u bilo kojem dijelu ove Dokumentacije o nabavi zahtijeva određenu oznaku mora prihvatiti svaku oznaku koja potvrđuje da radovi, roba ili usluge zadovoljavaju zahtjeve za jednakovrijednu oznaku.
Ako gospodarski subjekt iz dokazivih razloga, koji nisu uzrokovani njegovim postupanjem, nije mogao pribaviti oznaku koju je naručitelj naveo ili jednakovrijednu oznaku u okviru određenih rokova, javni naručitelj će prihvatiti druge prikladne načine dokazivanja, kao što je tehnička dokumentacija proizvođača, pod uvjetom da gospodarski subjekt dokaže da radovi, roba ili usluge koje nudi ispunjavaju zahtjeve za određenu oznaku ili određene zahtjeve koje je naveo javni naručitelj.

### 3.1.3. Troškovnik

Detaljan troškovnik se nalazi u zasebnom prilogu – Troškovnik.

### 3.1.4. Mjesto izvršenja

Glavno mjesto izvršenja: Odabrani ponuditelj isporučuje predmet nabave u Splitu, Gradska luka Split, 21 000 Split.

### 3.1.5. Trajanje ugovora

Trajanje ugovora je 24 mjeseci.

Početak ugovora je od obostranog potpisa.

Rok isporuke brodice je 24 mjeseca od od stupanja ugovora na snagu, a ukupni rok za ispunjavanje ugovornih obveza će se prilagoditi ponuđenom jamstvenom roku u ponudi odabranog ponuditelja, a koji iznosi najduže 60 mjeseci . Pod rokom isporuke podrazumijeva se dan kada odabrani ponuditelj preda, a Naručitelj preuzme kvantitativno i kvalitativno projektiranu, izgrađenu i opremljenu Brodicu - Radni katamaran (predmet nabave) u skladu s odredbama Ugovora (prilog DON-u), o čemu će ugovorne strane potpisati Zapisnik o primopredaji, čime se isporuka Brodice smatra izvršenom, a vlasništvo i rizik nad predmetom nabave prelaze s odabranog ponuditelj (Graditelja) na Naručitelja.
Ukupni rok isporuke brodice (24 mjeseca) uključuje i dodatne rokove iz članka 16. Prijedloga Ugovora, koji se odnose na slučajeve potencijalno neuspjelih primopredajnih ispitivanja.

### 3.1.6. Opcije i moguća obnavljanja

Opcije: Nije primjenjivo.

Ovaj ugovor podložan je obnavljanju: Nije primjenjivo.