PLOVPUT d.o.o.

14480721492

Obala Lazareta 1

21000 - Split

Hrvatska

Odgovori na zahtjeve za dodatnim informacijama, objašnjenjima i izmjenama u vezi s dokumentacijom o nabavi

Predmet nabave: Izgradnja brodice – 15 m

Evidencijski broj nabave: 188/2026 V

Šifra upita | Postavljeno | Novo/Izmjena
--- | --- | ---
H7B | 17.02.2026 13:23:23 | Prethodno odgovoreno
Z8V | 20.02.2026 11:30:32 | Prethodno odgovoreno
V3Z | 20.02.2026 11:30:32 | Prethodno odgovoreno
E4R | 23.02.2026 09:00:02 | Prethodno odgovoreno
R2J | 24.02.2026 09:29:37 | Prethodno odgovoreno
K4H | 26.02.2026 07:57:25 | Prethodno odgovoreno
S6L | 26.02.2026 13:31:19 | Prethodno odgovoreno
P8O | 26.02.2026 14:09:03 | Prethodno odgovoreno
A3L | 04.03.2026 10:35:56 | Prethodno odgovoreno
V8Z | 09.03.2026 11:02:21 | Prethodno odgovoreno
H3R | 12.03.2026 10:13:26 | Novi odgovor

Šifra upita: H7B

Upit poslan: 17.02.2026 13:23:23

Pošiljatelj upita je naznačio da se upit odnosi na:

- Opis predmeta nabave

- Tehničke specifikacije predmeta

Pitanje:

Poštovani, U natječajnoj dokumentaciji ev.br. nabave 188/2026 V i pripadajućem tehničkom opisu za pogonske strojeve stoji da pogonski strojevi trebaju imati: -Emisija ispušnih plinova: Sukladno Pravilniku o brodicama, čamcima I jahtama. Prema Pravilniku o brodicama čamcima i jahtama i uredbi EU definirano je da motori moraju biti certificirani prema RCD2 (Recreational Craft Directive 2) koja definira emisije štetnih plinova. Molimo potvrdu da motori moraju biti isporučeni s odgovarajućim RCD2 certifikatima ili se dopušta izuzeće s obzirom da se radi o radnoj brodici.

Odgovor:

Emisija ispušnih plinova pogonskih motora mora biti sukladno Pravilniku o brodicama, čamcima i jahtama.

Naručitelj smatra da je navedeni zahtjev u Dokumentaciji jasno definiran te dodatna pojašnjenja nisu potrebna.

Naručitelj nije nadležan za tumačenje ili odobravanje izuzeća od odredbi važećih propisa. Eventualna izuzeća ili posebna odobrenja mogu dati isključivo nadležna tijela, te su takvi postupci izvan ovlasti Naručitelja.

Šifra upita: Z8V

Upit poslan: 20.02.2026 11:30:32

Pošiljatelj upita je naznačio da se upit odnosi na:

- Tehničke specifikacije predmeta

Pitanje:

Poštovani, U natječajnoj dokumentaciji ev.br. nabave 188/2026 V i pripadajućem tehničkom opisu traži se zaštita povratne snage glavnog agregata, no kasnije u tekstu je navedeno da paralelni rad nije dopušten. Molimo pojašnjenje.

Odgovor:

Zahtjev za zaštitom povratne snage ostaje nepromijenjen. Navedena zaštita predstavlja dodatnu sigurnosnu mjeru generatorskog sustava te se zahtijeva neovisno o tome što paralelni rad generatora nije dopušten.

Šifra upita: V3Z

Upit poslan: 20.02.2026 11:30:32

Pošiljatelj upita je naznačio da se upit odnosi na:

- Tehničke specifikacije predmeta

Pitanje:

Poštovani, U natječajnoj dokumentaciji ev.br. nabave 188/2026 V i pripadajućem tehničkom opisu traži se lučki agregat minimalne snage 30 kW, a naknadno u tekstu navodi se da lučki agregat mora pokriti potrošače u lučkom režimu rada s minimalnom rezervom 10%. Može li se ponuditi lučki agregat sa specifikacijama da pokriva navedene potrošače (poštujući faktor istovremenosti) s minimalnom rezervom 10%, ukoliko isti nije minimalno 30 kW?

Odgovor:

Minimalna nazivna snaga pomoćnog (lučkog) generatora od 30 kW ostaje nepromijenjena. Navedena minimalna snaga predstavlja projektni zahtjev kojim se osigurava operativna rezerva sustava te mogućnost budućih nadogradnji i dodatnih potrošača u lučkom režimu rada.

Bilanca energije služi za provjeru adekvatnosti odabranog generatora, ali ne može rezultirati ponudom generatora manje snage od propisanog minimuma.

Šifra upita: E4R

Upit poslan: 23.02.2026 09:00:02

Pošiljatelj upita je naznačio da se upit odnosi na:

- Tehničke specifikacije predmeta

Pitanje:

Prema Tehničkoj specifikaciji, točka 8.8.1, zahtjev je da lučki generator bude inicijalno minimalne snage 30 kWe.

Molimo navesti koju svu opremu lučki generator treba pogoniti kako bi se odredila minimalna snaga generatora.

Ukoliko prema bilanci el. energije bude dovoljan I generator snage manje od 30 kWe, da li je dopušteno ugraditi takav generator?

Odgovor:

Minimalna nazivna snaga pomoćnog (lučkog) generatora od 30 kW ostaje nepromijenjena. Navedena minimalna snaga predstavlja projektni zahtjev kojim se osigurava operativna rezerva sustava te mogućnost budućih nadogradnji i dodatnih potrošača u lučkom režimu rada.

Bilanca energije služi za provjeru adekvatnosti odabranog generatora, ali ne može rezultirati ponudom generatora manje snage od propisanog minimuma.

Bilanca energije (dimenzioniranje generatora) objašnjeno je u tehničkom opisu (stranice broj 47-50).

Šifra upita: R2J

Upit poslan: 24.02.2026 09:29:37

Pošiljatelj upita je naznačio da se upit odnosi na:

- Tehničke specifikacije predmeta

Pitanje:

Vezano za postupak nabave 170/2025 V - Izgradnja brodice - 15 m tražimo slijedeće pojašnjenje / potvrdu:

1. Vezano uz točku 4.4.Dokumentacije o nabavi

4.4. Vanjski pristup kormilarnici treba biti omogućen pomoću vodonepropusnih aluminijskih kliznih vrata na bočnim stranama kormilarnice, na lijevoj i desnoj strani kormilarnice. Osigurat će se mehanizam za čvrsto držanje vrata u otvorenom položaju.

Da li vanjski pristup kormilarnici s obzirom da se nalazi poviše razine glavne palube u skladu s normom HRN EN ISO 12216 može biti omogućen pomoću vremenski nepropusnih i zakretnih vrata ako nije suprotno zahtjevano stabilitetom?

2. Vezano uz točku 4.7.Dokumentacije o nabavi

4.7. Vanjski pristup prostoru za posadu i putnike na glavnoj palubi treba biti omogućen pomoću vodonepropusnih vrata smještenih na bočnim stranama prostora i to na lijevoj i desnoj strani. Potrebno je osigurati mehanizam za čvrsto držanje vrata u otvorenom položaju.

Da li vanjski pristup prostoru za posadu i putnike s obzirom da se nalazi poviše razine glavne palube u skladu s normom HRN EN ISO 12216 može biti omogućen s vremenski nepropusnim vratima ako nije suprotno zahtjevano stabilitetom?

3. Vezano uz točku 4.9. Dokumentacije o nabavi

4.9. "Vanjski pristup prostoru za ronilačku opremu treba biti omogućen putem vodonepropusnih vrata smještenih na stražnjoj strani prostora maksimalne visine s obzirom na pražnicu i dostupnu svijetlu visinu u strukturi, a minimalne širine svijetlog otvora od 800 mm. Potrebno je osigurati mehanizam za čvrsto držanje vrata u otvorenom položaju.

Svi prozori prostora za ronilačku opremu moraju biti fiksirani s prozorima s aluminijskim okvirom i prozirnim kaljenim sigurnosnim staklom. Svi prozori općenito moraju biti u skladu s normom HRN EN ISO 12216 ili jednakovrijednim, s debljinom stakla od 8 mm u svim prozorima." Da li vanjski pristup prostoru za ronilačku opremu s obzirom da se nalazi poviše razine glavne palube u skladu s normom HRN EN ISO 12216 može biti omogućen vremenski nepropusnim vratima ako nije suprotno zahtjevano stabilitetom?

Odgovor:

Zahtjev da svi otvori, vrata i poklopci budu vodonepropusni tumači se isključivo u kontekstu norme HRN EN ISO 12216, na koju se Tehnički opis izričito poziva (stranica br. 17). Stupanj vodonepropusnosti definiran je navedenom normom, ovisno o projektnoj kategoriji brodice i položaju pojedinog otvora.

Naručitelj ne propisuje viši stupanj vodonepropusnosti od onoga koji zahtijeva norma HRN EN ISO 12216. Ponuditelj je dužan ponuditi rješenje koje zadovoljava zahtjeve navedene norme te omogućuje ishođenje potvrde o gradnji i registraciju brodice sukladno važećem Pravilniku o brodicama, čamcima i jahtama.

Istodobno, sukladno Dokumentaciji o nabavi, brodica mora zadovoljiti sve zahtjeve nadzornog tijela u postupku odobravanja projekta i gradnje. U slučaju da nadležno tijelo (HRB), temeljem stabilitetskog proračuna ili drugih tehničkih zahtjeva, propiše strožu izvedbu pojedinog otvora od minimalno zahtijevane normom, odabrani ponuditelj dužan je osigurati usklađenje bez dodatnih troškova za Naručitelja.

Zahtjev za kliznom izvedbom vrata kormilarnice ostaje nepromijenjen.

Šifra upita: K4H

Upit poslan: 26.02.2026 07:57:25

Pošiljatelj upita je naznačio da se upit odnosi na:

- Tehničke specifikacije predmeta

Pitanje:

U tehničkom opisu, strana 30 od 55, se navodi “prijenosni benzinski četverotaktni agregat min. snage 5 kw 230 V AC, „silent izvedbe“.

Molim definirati značenje “silent izvedbe” agregata, tj. navesti gornju granicu buke na udaljenosti od 7 m, kako I navode proizvođači u svojim tehničkim listovima.

Odgovor:

Pod pojmom „silent izvedbe“ podrazumijeva se agregat tvorničke izvedbe sa zatvorenim kućištem, namijenjen za rad uz smanjenu razinu buke u odnosu na otvorene agregate. Naručitelj ne propisuje niti će provjeravati točnu razinu buke izraženu u dB(A). Zahtjev se smatra ispunjenim ukoliko je agregat izvedbe sa zatvorenim, zvučno izoliranim, kućištem.

Šifra upita: S6L

Upit poslan: 26.02.2026 13:31:19

Pošiljatelj upita je naznačio da se upit odnosi na:

- Tehničke specifikacije predmeta

Pitanje:

Prema Tehničkoj specifikaciji, točka 8.1.4., objašnjeno je značenje “medium duty” ratinga glavnih motora prema kojem se zahtjeva da motori mogu raditi minimalno 3000 sati rada godišnje.

Da li je dopušteno ugraditi motore s ratingom koji dopušta rad do 3000 sati rada godišnje?

Odgovor:

Prihvatljivim se smatra motor koji je prema duty ratingu, definiranom od strane proizvođača, sposoban za rad 3000 sati godišnje. Navedeni uvjet smatra se ispunjenim, neovisno o tome je li ta vrijednost navedena kao gornja granica duty ratinga („do 3000 sati godišnje“), kao dio raspona rada (npr. „2000 – 4000 sati godišnje“) ili kao viši razred rada („3000 sati godišnje ili više“), pod uvjetom da proizvođač deklarira konstrukcijsku i operativnu sposobnost motora za takav režim rada. Bitno je da je motor projektiran i dimenzioniran za navedeni režim komercijalne eksploatacije, a ne način na koji je proizvođač terminološki označio duty rating.

Isto načelo primjenjuje se i na ostale operativne parametre navedene u Tehničkom opisu, uključujući dopušteni udio rada pri punoj nazivnoj snazi i prosječni load factor, pri čemu je mjerodavna službena tehnička dokumentacija proizvođača motora ili pisana potvrda proizvođača odnosno ovlaštenog zastupnika. Duty rating definira isključivo proizvođač motora te ne postoji jedinstvena norma ili standard koji propisuje obveznu terminologiju ili granice pojedinih kategorija. Slijedom navedenog, kao mjerodavni dokaz prihvaćaju se službeni podaci proizvođača.

Traženi parametri definirani su na temelju analize dostupnih tehničkih rješenja na tržištu te stvarnih operativnih potreba Naručitelja, uzimajući u obzir dugogodišnje iskustvo u eksploataciji brodova slične namjene unutar postojeće flote. Naručitelju je, pritom, ključna stvarna konstrukcijska i operativna sposobnost motora za pouzdan rad u predviđenom režimu eksploatacije, neovisno o formalnoj klasifikaciji ili nazivu duty ratinga

Šifra upita: P8O

Upit poslan: 26.02.2026 14:09:03

Pošiljatelj upita je naznačio da se upit odnosi na:

- Rokovi definirani u dokumentaciji o nabavi

Pitanje:

Ovim putem zaintersirani gospodarski subjekt za sudjelovanju u Otvorenom postupku javne nabave “Izgradnja brodice – 15 m, Evidencijski broj nabave 188/2026 V” moli produljenje roka za dostavu ponudbene dokumentacije , za dodatnih 30 dana.

Obrazloženje: S obzirom na koncept natječaja u kojem je ponuditelj u potpunosti ogovoran za karakteristike brodice potrebno je provesti preliminarno projektiranje – osnivanje plovila što uključuje i brojne proračune, koji proizlaze iz projektnog rješenja i odabira opreme sve kako bi se potvrdile performase brodice. Pored toga za preciznu kalkulaciju i izradu konkurentne ponude potrebno je dobaviti ponude ključne opreme od velikog broja dobavljača što iziskuje dodatno vrijeme.

Odgovor:

Naručitelj uvažava navode zainteresiranog gospodarskog subjekta, vezane uz složenost predmetne nabave, potrebu provedbe preliminarnog projektnog osnivanja plovila, izrade potrebnih proračuna te pribavljanja ponuda ključne opreme radi izrade kvalitetne i konkurentne ponude. Naručitelj, pritom, napominje kako je predmet nabave prethodno bio objavljen u postupku javnog savjetovanja, tijekom kojeg su gospodarski subjekti imali mogućnost pravovremenog upoznavanja s tehničkim zahtjevima i konceptom nabave, kao i pripreme za sudjelovanje u postupku. Ipak, u cilju osiguranja zaprimanja kvalitetnih ponuda te uzimajući u obzir načelo razmjernosti i učinkovitog provođenja postupka javne nabave, Naručitelj produžuje rok za dostavu ponuda do 30. ožujka 2026.g. u 12:00 sati. Naručitelj smatra da je navedeno produljenje razmjerno i primjereno okolnostima postupka.

Šifra upita: A3L

Upit poslan: 04.03.2026 10:35:56

Pošiljatelj upita je naznačio da se upit odnosi na:

- Tehničke specifikacije predmeta

Pitanje:

Prema traženoj tehničkoj specifikaciji pod stavkom 5.4.1, te tehničkim opisom radni katamaran 15 m, str. 21 I 22, navode se karakteristike radara, odnosno radarske antene.

Pitanje: Hoće li naručitelj, uzimajući u obzir da su sve tražene karakteristike (digitalni HD prikaz, domet od najmanje 35 nm, simultano praćenje 30 meta i 90 AIS ciljeva, certifikat IEC 60945 ili jednakovrijednovodonepropusnost minimalno IPX5 / IP56 ili jednakovrijedno…) u potpunosti zadovoljene, prihvatiti ponudu za radar sa zatvorenom antenom standardne snage do 4 kW odnosno ekvivalentan odgovarajući digitalni Solid-State model, s obzirom na to da na globalnom svjetskom I hrvatskom tržištu trenutno ne postoji model u kućištu zatvorene antene (RADOME) koji doseže 6 kW izlazne snage?

Odgovor:

Naručitelj je razmotrio zaprimljeni upit te dodatno analizirao tehničke zahtjeve koji se odnose na navigacijski sustav brodice. Temeljem provedene analize, izvršeno je dodatno usklađivanje i preciziranje tehničkih zahtjeva koji se odnose na navigacijski sustav brodice. Slijedom navedenog, izmijenit će se poglavlje „Sredstva za signalizaciju i pomagala za navigaciju“ Tehničkog opisa te pripadajući dijelovi Tehničke specifikacije. Navedena izmjena ne predstavlja bitnu izmjenu predmeta nabave, već dodatno precizira zahtjeve vezane uz konfiguraciju i integraciju navigacijskog sustava brodice. Naručitelj će objaviti Izmijenjene verzije dokumenata Tehnički opis i Tehnička specifikacija sa svim izmjenama istaknutim crvenom bojom fonta.

Šifra upita: V8Z

Upit poslan: 09.03.2026 11:02:21

Pošiljatelj upita je naznačio da se upit odnosi na:

- Tehničke specifikacije predmeta

Pitanje:

Pitanje 1.

Prema traženoj tehničkoj specifikaciji pod stavkom 8.16.6, te tehničkim opisom radni katamaran 15 m, str. 44, navode se karakteristike bojlera za pripremu tople vode.

Da li se navedenom opisu: “…dva bojlera kapaciteta 80 l i snage min. 3 kW…”, misli na ukupni kapacitet od 80L (2 x 40 lit) I ukupnu snagu (min 2 x 1,5kw) ili pojedinačnu svakog bojlera?

Da li naručitelj prihvaća nautički bojler standardne snage 1,2 kW za takav bojler? Naime, za kombinirane bojlere uglavnom glavni motori zagrijavaju vodu, dok se električni grijač koristi za održavanje topline. Manja snaga grijača daje I manju potrošnju kad je brodica spojena na kopno ili na generator, te standardni grijač je dostupniji kao rezervni dio.

Pitanje 2.

Prema traženoj tehničkoj specifikaciji pod stavkom 5.4.5, te tehničkim opisom radni katamaran 15 m, str. 22, navode se karakteristike echosondera.

Da li je potrebno nuditi 50/200 kHz sondu, ako ponuđena multibeam sonda zadovoljava I direktno mjerenje dubine te sideimaging tehnologiju do dubine >60 m?

Odgovor:

Odgovor na Pitanje br. 1

Zahtjev naveden u tehničkoj specifikaciji odnosi se na svaki bojler pojedinačno, odnosno predviđena je ugradnja dva bojlera pojedinačnog kapaciteta minimalno 80 litara i snage električnog grijača minimalno 3 kW.

Naručitelj je upoznat s činjenicom da se, kod kombiniranih nautičkih bojlera, topla voda često zagrijava putem rashladnog sustava glavnih motora ili generatora, dok se električni grijač koristi za održavanje temperature. S obzirom na operativni profil brodice, moguće su situacije u kojima brodica ne plovi više dana (npr. zbog nepovoljnih vremenskih uvjeta) zbog čega je potrebno osigurati dovoljno brzo zagrijavanje vode isključivo putem električnog sustava (priključak s kopnom).

Naručitelj napominje da je u tehničkom opisu grijanje putem rashladnog sustava motora ili generatora predviđeno kao opcija, ovisno o tehničkim mogućnostima odabranog rješenja, dok električni grijač svakako mora omogućiti samostalno zagrijavanje vode.

Slijedom navedenog, bojler s električnim grijačem snage 1,2 kW ne smatra se prihvatljivim, jer ne zadovoljava minimalni zahtjev iz tehničke specifikacije.

Odgovor na Pitanje br. 2

Naručitelj je, dana 09.03.2026. g., odgovorajući na prethodno zaprimljeno pitanje, poslao na objavu Izmjenu Dokumentacije o nabavi, vezano za navigacijski sustav brodice. Slijedom navedenog, izmijenjeno je poglavlje „Sredstva za signalizaciju i pomagala za navigaciju“ Tehničkog opisa te pripadajući dijelovi Tehničke specifikacije.

U izmijenjenim dokumentima naveden je dubinomjer/sonar koji omogućuje mjerenje dubine mora, prikaz strukture dna te bočno skeniranje (side scanning) ili jednakovrijednu tehnologiju. Naručitelj, pritom, ne propisuje obvezno korištenje određene frekvencijske konfiguracije (npr. 50/200 kHz), već je prihvatljivo svako tehničko rješenje koje ispunjava navedene funkcionalne zahtjeve.

Izmijenjeni dokumenti Tehnički opis i Tehnička specifikacija bit će vidljivi u EOJN RH, odmah nakon objave u TED-u ( Službenom listu EU) .

Šifra upita: H3R

Upit poslan: 12.03.2026 10:13:26

Pošiljatelj upita je naznačio da se upit odnosi na:

- Rokovi definirani u dokumentaciji o nabavi

Pitanje:

Ovim putem zainteresirani gospodarski subjekt za sudjelovanju u Otvorenom postupku javne nabave “Izgradnja brodice – 15 m, Evidencijski broj nabave 188/2026 V” moli produljenje roka za dostavu ponudbene dokumentacije , za dodatnih 15 dana.

Obrazloženje: S obzirom na to da je dana 09.03.2026 došlo do izmjene tehničke dokumentacije ( Tehnički opis i Tehnička specifikacija), ponuditelju treba dodatno vrijeme za preliminarno osnivanje plovila, odabir odgovarajuće opreme, te pribavljanje ponuda za izradu kalkulacije i konkurentne ponude.

Odgovor:

Naručitelj je, prilikom objave izmjene dijela Dokumentacije o nabavi, 09.03. 2026., naglasio da se radi o manjoj izmjeni, vezano za navigacijski sustav, koja nema bitan utjecaj na Dokumentaciju u cjelini te, samim time, nema bitnog utjecaja na vrijeme potrebno za kvalitetnu pripremu ponude u segmentu navigacijskog sustava, kao ni ponude u cjelini. Također, s obzirom da je prethodno već produžen rok za dostavu ponuda do 30. ožujka 2026.g., Naručitelj smatra da zahtjev zainteresiranog Gospodarskog subjekta nije opravdan te ostaje pri istome.